**MÜÜGIleping nr 15-1/25/…**

Viiratsi *viimane digitaalallkirja kuupäev*

**Viljandi Vallavalitsus** (edaspidi nimetatud **Ostja**), registrikoodiga 75038606, aadressiga Sakala tn 1, Viiratsi alevik, Viljandi vald, 70101 Viljandi maakond, keda esindab Viljandi valla põhimääruse alusel vallavanem Alar Karu

ja

… (edaspidi nimetatud **Müüja**), registrikoodiga …, aadressiga , keda esindab põhikirja/volituse alusel…,

keda edaspidi nimetatakse eraldi ka Pool või koos Pooled, sõlmisid käesoleva müügilepingu (edaspidi nimetatud **leping**) alljärgnevas:

1. Üldsätted
   1. Leping sõlmitakse Ostja korraldatud väikehanke „Tarvastu Gümnaasiumi keedukatel” alusdokumentides sätestatud tingimustel.
   2. Lepingu dokumendid koosnevad Lepingust, Lepingu lisadest ja Lepingu muudatustest. Termini all „leping“ mõistetakse lepingu tähenduses kõiki lepingu dokumente, mille juurde kuuluvad allkirjastamisel järgmised lisad:
      1. Väikehanke „Tarvastu Gümnaasiumi keedukatel“ alusdokumendid (edaspidi nimetatud **hankedokumendid**);
      2. Müüja pakkumus.
   3. Pooled juhinduvad omavahelistes suhetes lepingust ja selle lisadest ning lepinguga reguleerimata küsimustes Eesti Vabariigi õigusaktidest, sh võlaõigusseaduses sätestatust.
2. Lepingu objekt
   1. Lepingu objektiks on Tarvastu Gümnaasiumile keedukatla ostmine koos paigaldusega vastavalt hankedokumentides ja käesolevas lepingus sätestatud tingimustele.
   2. Müüja on kohustatud hankedokumentidele vastava keedukatla paigaldama, aadressile Kevade 2a, Mustla alevik, Viljandi vald, 69701 Viljandimaa ja Ostjale üle andma hiljemalt 2 kuu jooksul alates lepingu allkirjastamisest Poolte poolt.
3. **arveldamise kord**
   1. Ostja tasub keedukatla eest koos paigaldusega kokku ………… eurot (edaspidi nimetatud **hind**), millele lisandub seaduses sätestatud määras käibemaks.
   2. Lepingu punktis 3.1. toodud hind sisaldab kõiki lepingu tingimuste nõuetekohaseks täitmiseks vajalikke kulusid, sh garantiitingimuste täitmine. Esitatud hinnad on Ostja jaoks lõplikud ning need ei saa suureneda ühegi põhjuse tõttu.
   3. Müüja esitab pärast keedukatla üleandmise-vastuvõtmise akti allkirjastamist viie päeva jooksul Ostjale e-arve, mille maksetähtaeg ei või olla lühem kui 14 kalendripäeva. Ostja tasub keedukatla eest Müüja esitatud e-arve alusel.
   4. Kui Ostja viivitab arve õigeaegse tasumisega, on Müüjal õigus kooskõlas võlaõigusseaduse nõuda Ostjalt viivist 0,03% tasumata põhivõlgnevusest päevas. Müüja esitab Ostjale kirjaliku nõude koos vastavasisulise e-arvega.
4. **Poolte õigused ja kohustused**
   1. **Ostjal on õigus:**
      1. saada lepingu täitmist puudutavat teavet;
      2. teostada kontrolli Müüja tarnitud keedukatla sobivuse osas ja lepingu tingimustele vastavuse üle;
      3. esitada Müüjale põhjendatud nõue lepingus sätestatud tingimuste ja/või tarnitud keedukatla vastavuse kohta;
      4. nõuda Müüjalt lepingu rikkumisega tekitatud kahju hüvitamist.
   2. **Ostja kohustub:**
      1. tasuma Müüjale paigaldatud keedukatla eest vastavalt lepingu punktis 3 sätestatud tingimusele;
      2. teavitama Müüjat lepingu täitmisega seotud puudustest;
      3. teavitama Müüjat viivitamatult kõigist asjaoludest, mis takistavad või võivad takistada lepingu täitmist.
   3. **Müüjal on õigus:**
      1. saada Ostjalt lepingu täitmist puudutava teavet ja vajadusel juhiseid;
      2. saada tasu vastavalt lepingu punktis 3 sätestatud tingimusele.
   4. **Müüja kohustub:**
      1. kinnitama, et tal on keedukatla omandiõigus, selle kohta ei ole täitja sõlminud ühtegi muud kehtivat võõrandamise kohustustehingut, lepingu objekti ega ühtegi selle koostisosa ei ole panditud ega arestitud ning need ei ole muul viisil koormatud kolmandate isikute kasuks;
      2. tagama keedukatla kvaliteedi ja vastavuse lepingu tingimustele;
      3. tagama keedukatla kvaliteetse säilimise transportimise käigus ning vajadusel kindlustama keedukatla transportimise ajaks;
      4. hüvitama täies ulatuses oma tegevuse või tegevusetusega Ostjale ja kolmandatele isikutele tekitatud kahjud. Vaidluste korral määrab kahjude tekkepõhjused kõigi osapoolte aktsepteeritud sõltumatu ekspert;
      5. Ostja soovi korral teostama Ostja esindajatele keedukatla kasutamise koolituse;
      6. teavitama Ostjat lepingu täitmisega seotud puudustest;
      7. teavitada Ostjat viivitamatult kõigist asjaoludest, mis takistavad või võivad takistada lepingu täitmist.
5. **Vastutus ja leppetrahv**
   1. Pooled vastutavad lepingus sätestatud kohustuste mittekohase täitmise või täitmata jätmise eest, sealhulgas isikute, keda nad kasutavad oma õiguste teostamisel ja kohustuste täitmisel, tegevuse või tegevusetuse eest.
   2. Pooled ei vastuta oma lepingust või õigusaktidest tuleneva kohustuse rikkumise eest, kui kohustuse rikkumise põhjustas vääramatu jõud.
   3. Pooled hüvitavad teisele poolele lepingus sätestatud kohustuste rikkumisega põhjustatud otsese varalise kahju. Kahju kandev Pool esitab vastavasisulise nõude koos asjakohaste põhjenduste ja selgitustega hiljemalt 14 (neljateistkümne) päeva jooksul, arvates päevast, mil ta sai või pidi teada saama oma õiguste rikkumisest ja otsese kahju tekkimisest.
   4. Kui Pool loobub lepingu täitmisest, on lepingut lõpetaval Poolel kohustus tasuda teisele Poolele leppetrahv 1000 eurot (ei kohaldata lepingu punkt 6.5 rakendamisel Ostja poolt).
   5. Juhul kui Müüja ületab Lepingu punktis 2.2. nimetatud tähtaega, siis on Ostjal õigus nõuda leppetrahvi 0,1% hinnast iga ületatud kalendripäeva eest, kuid mitte rohkem kui 30% hinnast. Leppetrahvi nõude esitamisel säilitab Ostja õiguse nõuda ka Lepingu täitmist.
   6. Ostjal on õigus tasaarveldada Müüjale maksmisele kuuluva tasuga Lepingust tulenevaid ja Ostja rakendatavaid leppetrahve (sh nõudeid) ja tekitatud kahjusid.
   7. Pretensioonid, teated jmt info lepingutingimuste rikkumise ja/või lepingutingimustele mittevastavuse kohta, esitavad Pooled teisele Poolele kirjalikult.
6. **Keedukatla ÜLEANDMISE JA VASTUVÕTMISE TINGIMUSED** 
   1. Müüja tagab keedukatla vigastusteta tarnimise hiljemalt lepingu punktis 2.2. nimetatud tähtajaks. Müüja on kohustatud kooskõlastama lepingu punktis 10.1.nimetatud Ostja kontaktisikuga täpse keedukatla üleandmise aja vähemalt nädal enne tarnet.
   2. Koos keedukatlaga annab Müüja Ostjale üle kõik selle vastuvõtmiseks, valdamiseks, kasutamiseks ja käsutamiseks vajalikud dokumendid, kaasa arvatud olemasolu korral varustuse elementidele või muudele keedukatlale paigaldatud seadmetele väljastatud sertifikaadid või muud dokumendid, mis tõendavad nende vastavust tehnilises kirjelduses sätestatud tingimustele ja siseriiklikele või Euroopa Liidus kehtestatud standarditele;
   3. Keedukatla vastuvõtmine toimub vastavalt järgmisele regulatsioonile:
      1. üleandmise-vastuvõtmise akti allkirjastamine toimub pärast keedukatla tarnet lepingu punktis 2.2. nimetatud asukohta;
      2. enne üleandmise-vastuvõtmise akti allkirjastamist kontrollib Ostja kontaktisik keedukatla vastavust lepingus kokkulepitud tingimustele;
      3. keedukatla üleandmise ajaks loetakse lepingule vastava keedukatla ning selle juurde kuuluvate dokumentide üleandmise-vastuvõtmise akti allkirjastamise aega poolte kontaktisikute poolt;
      4. üleandmise-vastuvõtmise akti valmistab ette Müüja;
      5. pärast Poolte poolt üleandmise-vastuvõtmise akti allkirjastamist tekib Müüjal õigus esitada arve vastavalt lepingu punktis 3 sätestatule.
   4. Ostja võib keedukatla lepingu tingimustele mittevastavusele tugineda ka pärast üleandmise-vastuvõtmise akti allkirjastamist, kui keedukatla kasutamisel ilmnevad varjatud puudused (mida ei olnud võimalik avastada tavapärase ülevaatamisega) ja mis ei ole seotud keedukatla vääriti kasutamisega Ostja poolt.
   5. Kui nõuetele mittevastavat keedukatelt ei ole võimalik tingimustega vastavusse viia, teavitab Müüja sellest Ostjat kirjalikku taasesitamist võimaldavas vormis 3 (kolme) tööpäeva jooksul Ostja poolt vastuväite edastamisest arvates ning Ostjal on sellisel juhul õigus loobuda mittevastava keedukatla ostu-müügitehingust.
   6. Kui Müüja keeldub nõuetele mittevastavat keedukatelt nõuetele vastavusse viimast, on Ostjal õigus tellida selle nõuetele vastavusse viimine Müüja kulul kolmandalt isikult. Juhul, kui Müüja tellib keedukatla nõuetele vastavusse viimise kolmandalt isikult ei muutu sellest kehtetuks garantii.
   7. Müüja kannab kõik lepingu täitmise ja keedukatla Ostjale üleandmisega seotud riisiko ja kulud (sh transpordi, kindlustamise ja säilitamisega seonduvad kulud) ja juhusliku hävimise riisiko kuni hetkeni, mil Poolte kontaktisikud on allkirjastanud vastava üleandmise-vastuvõtmise akti.
7. **GARANTIITINGIMUSED** 
   1. Müüja annab keedukatlale müügigarantii 24 kuud või vastavalt pakkumusele, kui pakkuja annab ettenähtust kauem kestva garantii. Nimetatud garantii tähtaeg algab keedukatla üleandmise-vastuvõtmise allkirjastamisest Ostja poolt vastavalt Lepingu punktile 6.
   2. Garantiiaja kestel ilmnenud või tekkinud keedukatla lepingu tingimustele mittevastavused kõrvaldab Müüja omal kulul võimalikult kiiresti pärast nende avastamist. Kõrvaldamise tähtaeg lepitakse Poolte poolt kirjalikku taasesitamist võimaldavas vormis (protokoll) kokku hiljemalt 3 (kolme) tööpäeva jooksul Müüjale teatamisest. Olenevalt mittevastavuse iseloomust ja keerukusest kohustub Müüja mittevastavuse kõrvaldama hiljemalt 10 (kümne) tööpäeva jooksul. Kui Müüja keeldub eelnimetatud protokollile alla kirjutamast või ei kõrvalda eeltoodud mittevastavusi õigeaegselt, on Ostjal õigus mittevastavused kõrvaldada, ning Müüja on kohustatud Ostjale hüvitama kõik nimetatud mittevastavuste kõrvaldamisega seonduvad kulud vastavalt Ostja esitatud arve(te)le.
   3. Ostjal on õigus garantiiaja kestel nõuda puudusega keedukatla tasuta parandamist või asendamist.
   4. Müüja annab Ostjale koos üleandmise-vastuvõtmise aktiga üle garantiiga seonduva informatsiooni, milles on ära kirjeldatud ülevaade garantiitingimuste kohta.
   5. Garantiiaegne keedukatla hooldus kuulub käesoleva lepingu mahtu ning teostatakse Müüja poolt korraliselt ilma täiendava rahalise kompensatsioonita.
8. **Vääramatu jõud**
   1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud.
   2. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise või lepinguvälise kohustuse tekkimise ajal selle asjaoluga arvestaks või seda väldiks või takistava asjaolu või selle tagajärje ületaks.
   3. Vääramatu jõu esinemisel kohustuvad pooled rakendama kohaseid meetmeid, et ära hoida teisele poolele kahju tekitamine ja tagavad võimaluste piires oma lepingust tulenevate ja sellega seotud kohustuste täitmise. Vääramatu jõu esinemine peab olema tõendatud selle Poole poolt, kes soovib viidata nimetatud asjaoludele, kui alusele, et vabaneda seadusest tulenevast ja/või lepingus sätestatud vastutusest endale lepinguga võetud kohustuste rikkumise eest.
   4. Vääramatu jõu esinemisest tuleb teist Poolt viivitamatult kirjalikult informeerida.
   5. Vääramatu jõud muudab lepingus toodud tähtaegu perioodi võrra, mille jooksul lepingu täitmine on mainitud tegurite võrra katkenud ning lisandub periood, mille jooksul taastatakse endine olukord.
9. **Lõppsätted**
   1. Leping on allkirjastatud digitaalselt ja jõustub selle viimase digitaalse allkirja kuupäeval ning kehtib kuni Pooled on täitnud kõik lepingust tulenevad vastastikused kohustused.
   2. Lepingu tingimusi võib muuta üksnes Poolte kirjalikul kokkuleppel, välja arvatud juhul kui muudatus tuleneb Eesti Vabariigi õigusaktidest. Kirjaliku vormi järgimata jätmisel on Lepingu muudatused tühised. Muutmise algatamiseks esitab seda taotlev Pool teisele Poolele kirjaliku ettepaneku koos muutmise põhjendusega.
   3. Vaidlused, mis tekivad Poolte vahel käesoleva lepingu täitmisel, lahendatakse poolte vaheliste läbirääkimiste teel. Kokkuleppe mittesaavutamisel lahendatakse vaidlus vastavalt Eesti Vabariigi õigusaktidele Tartu Maakohtu Viljandi kohtumajas.
   4. Lepingus toodud mõisted ja pealkirjad on mõeldud lepingu sisu edasiandmiseks. Vastuolu korral mõiste või pealkirja ja sisu vahel lähtutakse sisust. Lepingus viitavad ainsuses toodud sõnad ka mitmusele ja vastupidi, kui kontekstist ei tulene teisiti.
   5. Lepingutingimuste tõlgendamisel lähtutakse lepingu eesmärgile antud objektiivsest tõlgendusest selliselt, kuidas käesoleva lepingu aluseks läbiviidud riigihanke alusdokumentidest hankes osalenud mõistlik ettevõtja vaidlusalust tingimust mõistma pidi.
   6. Lepinguga reguleerimata küsimustes juhinduvad pooled Eesti Vabariigi kehtivatest õigusaktidest.
   7. Pooled võivad lepingu täitmise käigus lepingu kontaktisikute andmeid muuta, teavitades osapoolt sellest kirjalikult. Nimetatud andmete muutmine ei ole käsitatav lepingu muutmisena.
   8. Leping on allkirjastatud digitaalselt.
10. **Poolte esindajad**
    1. Ostja kontaktisik lepingu täitmisel on Viljandi Vallahalduse toitlustusjuht Terje Altmets, telefon 5365 2849, e-post: [toitlustusjuht@haldus.viljandivald.ee](mailto:toitlustusjuht@haldus.viljandivald.ee).
    2. Müüja kontaktisik lepingu täitmisel on: …, telefon …, e-post:....
11. **Poolte allkirjad**

|  |  |
| --- | --- |
| **Ostja** Viljandi Vallavalitsus (allkirjastatud digitaalselt)  Alar Karu  vallavanem | **Müüja**  (allkirjastatud digitaalselt) |